**Жүргізуші:** Сәлеметсіңдер ме,балалар! Көңіл күйлерін қалай? Ойын сауыққа қош келіңдер!!!

**Осы кезде музыка әуенімен жаз кіреді:**

**Жаз:** Сәлеметсіңдер ме,балалар! Мен ыстық мезгіл Жаз боламын. Қалдарың қалай? Балалар, мен сендерді жазда шалғында, көгалда өсетін өсімдіктермен, олардың түрлерімен таныстырғым келіп тұр. Міне, қараңдаршы, бұл

**Бақбақ гүлі-** бақбақ гүлінің адам денсаулығына пайдасы өте көп. Ол бүйрек,жүрек, теріні ағарту үшін пайдалы екен.

**Түймедақ-**Түймедақтың гүлінен жасалған дәрілердің жел шығаратын, тер шығаратын, ауырған жерлерді тыныштандыратын, денедегі бұлшық еттердің тырысуына қарсы әсер етеін қасиеттері бар.

**Түйежапырақ-**Түйежапырақ өсімдігінің жапырақтарын тазалап алып, ет тартқыштан өткізесіз. Одан шыққан жасыл қойыртпақты жақсылап сығып, суын ыдысқа құйып аласыз да ауырған жеріңізге таңып, сыртынан ауа өткізбейтін нәрсемен орайды. Таң атқанша ұстайды, буынды қыздырып емдейді.

**Мыңжапырақ-**шалғындарда, ашық ормандарда, жол жиегінде, сондай-ақ, егістік алқаптарда арамшөп ретінде өсетін 11 түрі бар. Соның ішінде жиі кездесетіні -мыңжапырақ.Маусым – тамыз айларында гүлдеп, жеміс салады.Мыңжапырақ – дәрілік өсімдік.

**Жолжелкен-**Дәрілік мақсатқа жолжелкеннің жапырақтарын, ұрығын, шырынын, тамырын пайдаланады. Бұл өсімдіктің емдік қасиеті өте ерте кезден белгілі болған.

Осы өсімдіктер бізге көптеген пайда әкелетінін сендер білдіңдер. Енді, менің осы өсімдіктерім сендерге құр келген жоқ, өздерінің өсімдіктер билерін ала келді.

**Би: «Өсімдіктер»**

**Жүргізуші:** Жарайсыңдар, кішкентай өсімдіктер. Сендерге көөп рахмет! Балалар, сендер өсімдіктердің пайдасын білдіңдер ме?

**Жаз:** Ендеше, мен сендермен «Күннің көзі» ойыннын ойнағым келіп тұр. Маған 5 бала келіңдер. Ойын шартын түсіндіру.

**Ойын біткен кезде музыка әуенімен ақсаңдап аю кіреді:**

**Аю:** Ой,ой,оймен ің аяғыма не болды? Неге жүре алмай келе жатырмын? **Жүргізуші:** Аюжан, саған не болды, сонша ақырып?

**Аю:**Сәлеметсіңдер ме! Мына аяғыма не болғанын білмей тұрғаным. Қалай емдейтінін білмейсіңдер ме? Жолда келе жатып аяғымды қайырып алдым.

**Жолжелкен:** Аюжан, келе ғой сенің аяғыңды қарап берейін. Мен жолжелкен боламын. Сенің аяғыңа мына тамырымды басып қояйын. Біраздан соң аяғыңда жазылады.

**Мыңжапырақ:** Ал, егерде мына жапырақтыда бассақ аяғың одан әрі жазылып кетеді.Сен қорықпа.

**Аю:** Емдесеңдер емдеп бершіңдерші?! Аяғымның ауырғаны басылса болды. Әйтпесе жүре алмай тұрғаным.Рахмет сендерге.

Ұлып қасқыр келеді:

**Қасқыр:** УУУУУУ. Ойбай, маған не болды өзі? Мына құлағымның қатты ауырып, шыңылдап тұрғаны ай. Көмектесіңдер! Дәрігер қайда?!

**Түймедақ:** Сонша айқалап нең бар? Басымызды ауырттың ғой.

**Бақбақ :** Бұнда дәрігер деген жоқ!

**Түйежапырақ:** Мұнда дәрігер біз боламыз. Құлағың шығып кетпейді.

**Түймедақ, Бақбақ, Түйежапырақ:** Сені біз емдейміз. Мына үшеуміздің жапырақтарымызды алып, мына құлағыңа бастырып қоямыз. Аурыңда жазылады. Бар, ана аюдың қасына барып отыр.

**Жүргізуші**: Балалар, мына аңдар емделгенше біз бойымызды біраз сергітіп алайық. Келіңдер үлкен шеңберге тұра қалайық.

**Муз.ойын: «Орманға барамыз»**

**Музыка әуенімен күз кіреді:**

**Күз:** Сәлеметсіңдер ме, балалар! Сендер көгалда өсетін өсімдіктермен таныстыңдар ма? Жарайсыңдар. Ол өсімдіктерді жазда, күзде жинап алып, оларды жақсылап кептіреді де, дәрі ретінде қолданады. Сендерде осы шөптерді ішіп жүрсеңдер, қыс бойы ауырмайсыңдар.Сендердің денелеріңді қыздырып, бойларыңды сергітсеңдер ешқашан ауырмайсыңдар. Сондықтан мен сендерді қимылды ойынға шақырғым келіп тұр.

**Муз.ойын: «Күз»**

Ендеше қыздарымыздың «Жапырақтар» биін тамашалаңдар.

**Би. «Жапырақтар»**

(Кішкентай балалармен ойын ойналады.)

**Жүгіріп қасқыр мен аю кіреді.**

**Екеуі:** Сәлем, достар! Біз сендердің арқаларыңда, мына дәрілік өсімдіктердің арқасында жазылдық. Сендерге көп рахмет. Біз сендерге мынадай тәттілер де әкелдік. Бұл тәттілерді алу үшін ең алдымен флеш моб билейік.

**Соңы: Аңдар, кейіпкерлер қосылып флеш моб билеп, қоштасып кетеді.**

**«Болашақ» бөбекжай-бақшасы**

**Өткізген: Сағынтаева Х.Ж**

**Зайнышева А.Ж**